CELEX: C2006/143/63
Language: lt
Date: 2006-06-17 00:00:00
Title: Byla T-106/06  2006 m. balandžio 6 d.  pareikštas ieškinys byloje  Demp Holding B.V. prieš VRDT  —  BAU HOW (BAUHOW)

17.6.2006   
            
            
               LT
            
            
               Europos Sąjungos oficialusis leidinys
            
            
               C 143/31
            
         2006 m. balandžio 6 d. pareikštas ieškinys byloje Demp Holding B.V. prieš VRDT — BAU HOW (BAUHOW)
   
   (Byla T-106/06)
   (2006/C 143/63)
   Kalba, kuria surašytas ieškinys: vokiečių
   Šalys
   
      Ieškovė: Demp Holding B.V. (Mastrichtas, Nyderlandai), atstovaujama advokatų R.-D. Härer, C. Schultze, J. Ossing ir C. Weber
   
      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT).
   Kita procedūros Apeliacinėje taryboje šalis: BAU HOW GmbH (Hattersheim/Okriftel, Vokietija)
   Ieškovės reikalavimai
   
               —
            
            
               Panaikinti 2003 m. lapkričio 28 d. Protestų skyriaus sprendimą ir 2006 m. sausio 31 d. VRDT ketvirtosios apeliacinės tarybos sprendimą byloje R 92/2004-4;
            
         
               —
            
            
               Patenkinti protestą ir atmesti prekių ženklo paraišką;
            
         
               —
            
            
               Priteisti iš VRDT visas bylinėjimosi išlaidas, t. y. protesto procedūros išlaidas, procedūros Apeliacinėje taryboje išlaidas ir šio proceso išlaidas.
            
         Ieškinio pagrindai ir pagrindiniai argumentai
   Bendrijos prekių ženklo paraišką pateikęs asmuo: BAU HOW GmbH
   
      Prašomas įregistruoti Bendrijos prekių ženklas: figūrinis prekių ženklas „BAUHOW“ 7, 8, 11, 19, 20, 36, 37, ir 40 klasių prekėms (paraiškos Nr. 1 740 133).
   Ženklo ar žymens, kuriuo remiamasi protesto procese, savininkas: ieškovė.
   
      Ženklas ar žymuo, kuriuo remiamasi protesto procedūroje: figūrinis ženklas „BAUHAUS“ kaip Beniliukso prekių ženklas Nr. 570 351, tarptautinis prekių ženklas Nr. 646 757 1, 2, 6-9, 11, 12, 16, 17, 19-21, 25, 27, 31 ir 40 klasių prekėms ir paslaugoms ir Airijos prekių ženklo paraiška Nr. 2000/03158.
   Protestų skyriaus sprendimas: atmesti protestą.
   Apeliacinės tarybos sprendimas: atmesti apeliaciją.
   
      Ieškinio pagrindai: Teisės būti išklausytam pažeidimas ir Reglamento (EB) Nr. 40/94 (1) 8 straipsnio 1 dalies b punkto pažeidimas, nes egzistuoja prekių ženklų, dėl kurių kilo ginčas, supainiojimo galimybė.
   
      (1)  1993 m. gruodžio 20 d. Tarybos Reglamentas (EB) Nr. 40/94 dėl Bendrijos prekių ženklo (OL L 11, 1994, p. 1)